Sinsen Tennisklubb

Sinsen Tennisklubb (stiftet 2. juni 1916) er en norsk tennisklubb fra Sinsen i Oslo. Klubben har om lag 75 medlemmer og disponerer eget anlegg med fire grusbaner. Regjerende klubbmester utendørs er Johnny Andreassen.

Historie
Klubben ble opprinnelig stiftet som Ila Idrettsforening 2. juni 1916. Foruten tennis hadde Ila IF flere idretter på programmet og ble blant annet medlem av Norges Fotballforbund i 1922. I 1925 ble klubben kretsmester i fotball i Oslos klasse D. I februar 1930 meldte klubben seg inn i Arbeidernes Idrettsforbund og ivret utover 1930-tallet for å fremme tennissporten innen arbeideridretten. Tennisspilleren Reidar Haanes, som hadde grunnlagt Sportsklubben Njård, representerte Ila siste halvdel av 30-tallet.

Ishockeyavdelingen i klubben gikk i 1963 sammen med Sinsen IF og dannet ishockeyklubben Isbjørnene. Ila IF ble etter hvert en ren tennisklubb. I 1989 anla klubben to baner mellom Sinsen videregående skole og jernbanen. Omtrent på samme tid endret foreningen navn til Sinsen Tennisklubb.

Referanser

Eksterne lenker
 

Tennisklubber i Norge
Tidligere bandyklubber i Norge
Tidligere fotballag i Norge
Tidligere ishockeyklubber i Norge
Tidligere håndballag i Norge
Idrettslag i Oslo
Sinsen
Idrettslag etablert i 1916
Idrettslag etablert i 1932
Sport i bydel Grünerløkka